Public procurement notice: Contract Award Notice
Published: 2019-12-17
Buyer: Forsvarsministeriets Materiel- og Indkøbsstyrelse
Country: DK
Contract type: Services
Procedure: Contract award without prior publication
CPV classification: 35411100 | 35420000: Parts of military vehicles | 51100000
Estimated value:  EUR

Technical requirements: Amendment No. 5 to Contract No. 4600003156 regarding Delivery of retrofit-kits for series production of Midlife to Leopard 2 System Denmark
Kontrakten vedrører en supplerende anskaffelse i relation til en tidligere indgået kontrakt mellem Forsvarsministeriets Materiel og Indkøbsstyrelse (FMI) og Krauss-Maffei Wegmann GmbH & Co. KG (KMW), jf. bekendtgørelse om indgået kontrakt nr. 2019/S 124-304237, hvorved FMI anskaffede en såkaldt "Midlife Update" (MLU) til 44 af Forsvarets Leopard 2 kampvogne. Som beskrevet i den refererede bekendtgørelse skal 16 af Forsvarets kampvogne opgraderes til en såkaldt Leopard 2 A7 L55 A1 DNK MBT, mens de resterende 28 kampvogne opgraderes til en såkaldt Leopard 2 A7 L44 DNK MBT.
Nærværende bekendtgørelse vedrører en anskaffelse af 28 såkaldte "retrofit-kits", som KMW producerer på baggrund af materiel, som FMI leverer til KMW. Nærmere bestemt skal FMI levere kanonløb og relaterede systemer fra de 28 kampvogne, som ikke i første omgang gennemgår den fulde opgradering, til KMW, som herefter skal foretage en række modifikationer af det pågældende materiel. Bl.a. skal hele kanonen ombygges, så den kan håndtere et højere kammertryk. Dette gøres bl.a. ved at erstatte bundstykke, bundkile og kanonrør. Derudover skal der foretages tilpasninger af bl.a. rekylbremsen samt software til brug for våbensystemet. De pågældende retrofit-kits udgøres således af dette modificerede materiel, som FMI herefter modtager separat og monterer på kampvognene, hvorved kampvognene opgraderes fra Leopard 2 A7 L44 DNK MBT til Leopard 2 A7 L55 A1 DNK MBT. KMW er i henhold til kontrakten forpligtet til at bistå FMI med at foretage opgraderingen (montering af kanonløb mv.), men det konkrete arbejde hermed er ikke omfattet af kontrakten.
Efter FMIs vurdering kan kontrakten på grund af tekniske årsager, og årsager der vedrører beskyttelse af enerettigheder, kun overdrages til KMW. Det er således FMI's vurdering, at ingen andre økonomiske aktører kan udføre den pågældende opgave. Dette skyldes bl.a., at det er en forudsætning for at udføre ydelserne, at leverandøren har adgang til og tilstrækkelig indsigt i de tekniske tegninger over Forsvarets Leopard 2 kampvogne, herunder i særlig grad kampvognenes våbensystem, hvilken kun KMW har. Derudover er det en forudsætning, at leverandøren har tilsvarende tilstrækkelig indsigt i og viden om den software og hardware, der er knyttet til våbensystemet, hvilket kun KMW har. Herudover har KMW enerettighederne til en del af disse komponenter. Endeligt er det et krav, at leverandøren kan give en fuld garanti for de pågældende komponenters funktion og sikkerhed i kampvognene, hvilket kun KMW kan give i henhold til den bestående rammeaftale, som FMI har indgået med KMW vedrørende såkaldt Post Production Support af Forsvarets samlede flåde af Leopard 2 køretøjer. Kampvognene er særdeles komplekse systemer med potentielt meget farlige skadesvirkninger, hvorfor sikkerhedskravene, herunder særligt til kampvognenes våbensystemer, er af meget høj vigtighed.
I henhold til klagenævnslovens § 7, stk. 2, (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk) skal klage indgives til Klagenævnet for Udbud inden følgende klagefrister:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort;
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen;
3) 6 måneder efter at ordregiveren har indgået en rammeaftale regnet fra dagen efter den dag, hvor or-dregiveren har underrettet de berørte ansøgere og tilbudsgivere, jf. § 2, stk. 2, eller udbudslovens § 171, stk. 4.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill perioden, jf. § 3, stk. 1 eller 2. I tilfælde, hvor klagen ikke er indgivet i standstill perioden, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).